钦定古今图书集成/历象汇编/历法典/第102卷 > 明
## 钦定古今图书集成/历象汇编/历法典/第102卷 > 明

### 英宗正统十一年奏准修简仪等器造晷影堂

按《明会典》。“正统十一年，奏准简仪修刻黄道等度。圭
表壶漏。俱如南京旧制。又造晷影堂。以便窥测调品。”

### 世宗嘉靖七年奏准立四丈木表测晷以定气朔

按《明会典》云云。

嘉靖九年委官考正土圭表漏。

按《嵩高志》：“嘉靖九年，巡按河南何天衢言，登封旧有
测景、观星二台，周公遗迹也，土圭表漏俱存，乞敕委
官考正制度，刻之史册。”从之。

### 神宗万历二十四年礼部以河南按察司佥事邢云路奏窥天之器即请以云路提督钦天监事率官属测候未果行

按：《明纪事本末》：“‘万历二十四年，河南按察司佥事邢
云路奏，窥天之器，无逾观象测景、候时、筹策四事，议
者应宜俱改，使得《中秘星历书》一编，阅而校焉，必自
有得’。于是钦天监正张应候等疏诋其诬。礼部言：‘使
旧法无差，诚宜世守。而今既觉少差矣，失今不修，将
岁愈久而差愈远，其何以齐七政而釐百工哉？理应’”
俯从《云路》所请，即行考求磨算，渐次修改。但历数本
极元微，修改非可易议。盖更历之初，上考往古，数千
年布算虽有一定之法，而成历之后，下行将来数百
年不无分秒之差。前此不觉，非其术之疏也。以分秒
布之百馀年间，其微不可纪，盖亦无从测识之耳。必
积至数百年，差至数分，而始微见其“端。今欲验之，亦
必测候数年而始微得其概。即今该监人员，不过因
袭故常，推衍成法而已。若欲斟酌损益，缘旧为新，必
得精谙历理者为之总统其事，选集星家，多方测候，
积算累岁，较析毫芒，然后可为准信。裁定规制，伏乞
即以邢云路提督钦天监事，该监人员皆听约束。本部仍博访通晓历法之士，悉送本官委用。务亲自督
率官属，测候二至太阳晷刻，逐月中星躔度，及验日
月交食起复时刻、分秒、方位诸数，随得随录，一切开
呈御览。积之数年，酌定岁差，修正旧法，则万世之章
程不易，而一代之宝历惟新。其于国家敬天勤民之
政，诚大有裨益矣。”疏奏，留中未行。

### 皇清